

**HØRING**

**Udkast til rammeaftale**

**på levering af**

**Tekstilvaskemidler og maskinopvaskemidler til doseringsanlæg**

**til KomUdbud**

**August 2017**

**Indholdsfortegnelse**

[1. Parterne 5](#_Toc485626806)

[2. Indledning 5](#_Toc485626807)

[3. Aftalegrundlag 6](#_Toc485626808)

[3.1 Rammeaftalens grundlag 6](#_Toc485626809)

[3.2 Betingelser 6](#_Toc485626810)

[3.3 Ændringer 7](#_Toc485626811)

[4. Aftaleperiode 7](#_Toc485626812)

[5. Rammeaftalens omfang 7](#_Toc485626813)

[5.1 Omfang 7](#_Toc485626814)

[5.2 Sortimentsændringer og produktudvikling 8](#_Toc485626815)

[6. Samarbejde 8](#_Toc485626816)

[6.1 Implementering 9](#_Toc485626817)

[6.2 Konsulentbistand 9](#_Toc485626818)

[6.3 Sprog 10](#_Toc485626819)

[6.4Udskiftning af medarbejdere 10](#_Toc485626820)

[6.5 Statusmøder 10](#_Toc485626821)

[7. Kvalitet 10](#_Toc485626822)

[7.1 Generelt 10](#_Toc485626823)

[7.2 CE-mærkning mv. 11](#_Toc485626824)

[7.3 Miljø 11](#_Toc485626825)

[7.4 Garanti 11](#_Toc485626826)

[7.5 Kvalitetssikring 12](#_Toc485626827)

[8. Priser og prisregulering 12](#_Toc485626828)

[8.1 Pris 12](#_Toc485626829)

[8.2 Prisregulering 12](#_Toc485626830)

[8.3 Afgifter 13](#_Toc485626831)

[9. Bestilling 13](#_Toc485626832)

[10. E–handel 13](#_Toc485626833)

[10.1 E–handel 13](#_Toc485626834)

[10.2 Godkendelsesprocedure for nye e-kataloger 14](#_Toc485626835)

[10.3 Procedure ved ændringer i e-kataloger 15](#_Toc485626836)

[11. Levering 16](#_Toc485626837)

[11.1 Leveringsbetingelser 16](#_Toc485626838)

[11.2 Følgeseddel 16](#_Toc485626839)

[11.3 Returvarer 17](#_Toc485626840)

[11.4 Doseringsanlæg til maskinopvask og tekstilvaskemidler 17](#_Toc485626841)

[11.4.1 Service 17](#_Toc485626842)

[11.5 Ejerforhold i forbindelse med aftaleophør 18](#_Toc485626843)

[12. Fakturering 18](#_Toc485626844)

[13. Betalingsbetingelser 20](#_Toc485626845)

[14. Statistik 21](#_Toc485626846)

[15. Leverandørens misligholdelse 21](#_Toc485626847)

[15.1 Generelt 21](#_Toc485626848)

[15.2 Forsinkelse af enkelte ordrer 21](#_Toc485626849)

[15.3 Mangler 22](#_Toc485626850)

[15.3.1 Generelt 22](#_Toc485626851)

[15.3.2 Afhjælpning og omlevering 22](#_Toc485626852)

[15.3.3 Ophævelse af ordre 23](#_Toc485626853)

[15.4 Bod 23](#_Toc485626854)

[15.5 Ophævelse af rammeaftalen 24](#_Toc485626855)

[15.6 Erstatning 24](#_Toc485626856)

[16. Force majeure 25](#_Toc485626857)

[17. Produktansvar og forsikring 26](#_Toc485626858)

[18. Etik 26](#_Toc485626859)

[19. Overdragelse 27](#_Toc485626860)

[19.1 Leverandørens overdragelse af rettigheder og forpligtelser 27](#_Toc485626861)

[19.2 Ordregivers overdragelse af rettigheder og pligter 27](#_Toc485626862)

[20. Underleverandører 27](#_Toc485626863)

[21. Bonus og godtgørelse 27](#_Toc485626864)

[22. Tavshedspligt 28](#_Toc485626865)

[23. Lovvalg og værneting 28](#_Toc485626866)

[24. Underskrifter 29](#_Toc485626867)

### 1. Parterne

Mellem

Ordregiver

Nedenstående medlemmer af KomUdbud:

[Indsæt navn på de deltagende medlemskommuner - husk at anføre andet starttidspunkt såfremt de enkelte medlemskommuner, tiltræder på et senere tidspunkt]

(Ved kontraktindgåelse underskrives der kontrakt for hver kommune).

og

Leverandør

[Indsæt navn på leverandør]

[Indsæt adresse]

[Indsæt postnummer]

[Indsæt hovedtelefonnummer]

[Indsæt hoved e-mailadresse]

[Indsæt hjemmeside]

[Indsæt CVR-nr.]

(herefter kaldet leverandøren)

er der indgået aftale vedrørende levering af [indsæt varebetegnelse] til ordregiver.

[Indsæt tovholder navn) agerer som tovholder på aftalen.

### 2. Indledning

Parterne er ligeværdige igennem aftaleperioden og enige om at samarbejde med en positiv, professionel og ansvarlig holdning, for at opnå det bedst mulige resultat.  
  
Ud over opfyldelse af nærværende rammeaftale, bør begge parter i aftaleperioden have øje for udvikling og optimering af aftaleområdet, såvel hvad angår processer, ydelser og produkter. Parterne accepterer, at saglighed og faglighed er hinandens gensidige forudsætninger og en nødvendighed for samarbejdet i aftaleperioden, samt for at skabe udvikling i og af ydelser, produkter og praksis.   
  
Leverandøren er ud fra dennes samlede viden om produkterne, til en hver tid forpligtet til at rådgive om de mest hensigtsmæssige løsninger såvel funktionelt som økonomisk. Ordregiver stiller sig til rådighed for leverandøren om alle forhold der er relevante for nærværende rammeaftale.   
  
Bestemmelserne omkring [bod] og misligholdelse forventes ikke anvendt, men opstår der mod forventning uhensigtsmæssig varetagelse af kontraktforpligtelserne fra leverandørens side, er instrumenterne at betragte som ordregivers mulighed for at mindske skaderne og imødegå gentagelser.   
  
Begge parter forpligtiger sig til at stille nødvendige ressourcer til rådighed både i forbindelse med implementering og drift af rammeaftalen, således at rammeaftalen kan fungere hensigtsmæssigt i praksis, administrativt og økonomisk.

### 3. Aftalegrundlag

#### 3.1 Rammeaftalens grundlag

Denne rammeaftale er indgået på baggrund af ordregivers udbud af [Dato, udbudsnavn og TED-nr.] Aftalegrundlaget består i prioriteret rækkefølge af følgende dokumenter:

1. Denne rammeaftale
2. Udbudsmateriale, herunder kravspecifikation
3. Leverandørens tilbud af [indsæt dato]
4. [Indsæt evt. øvrige bilag]

Hvis der er uoverensstemmelse mellem rammeaftalen og bilagene, går rammeaftalen forud for bilagene. Hvis der er uoverensstemmelse mellem bilagene, går det førstnævnte forud for et senere nævnt bilag.

#### 3.2 Betingelser

Leverandøren skal inden ikrafttræden af denne rammeaftale, dog senest 7 dage efter udløb af standstill-perioden, fremsende følgende til ordregiver:

1. Kopi af forsikringspolice for erhvervs- og produktansvarsforsikring eller dokumentation for, at forsikring er tegnet. Forsikringen skal opfylde kravene i afsnit 16.
2. Såfremt leverandøren er den samme som tidligere, og har leverandøren tilbudt andre varenumre for tilsvarende varer på tilbudslisten end dem, der blev tilbudt i det foregående udbud, skal leverandøren levere et regneark, hvor tilbudslistevarer fra den hidtil gældende aftale substitueres med tilsvarende tilbudslistevarer fra det nye udbud.

Er leverandøren en anden den hidtidige leverandør, skal leverandøren levere et regneark, hvor den hidtidige leverandørs mest solgte varenumre til KomUdbud Rammeaftalen er fra ordregivers side betinget af, at ovennævnte dokumentation fremsendes til ordregiver, og at dokumentationen kan godkendes af ordregiver.

#### 3.3 Ændringer

Enhver ændring eller tilføjelse til rammeaftalen skal aftales skriftligt mellem ordregiver og leverandøren og skal vedhæftes denne rammeaftale som et tillæg. Ændringer kan alene ske inden for de udbudsretlige grænser.

### 4. Aftaleperiode

Rammeaftalen er gældende fra den 1. maj 2018 til den 30. april 2022. Rammeaftalen er uopsigelig for leverandøren. Rammeaftalen er fra ordregivers side uopsigelig indtil den 30. april 2020 (2 år efter kontraktstart). Herefter kan rammeaftalen opsiges af ordregiver med 6 måneders varsel.

Hvis ordregivers udbud indbringes for Klagenævnet for Udbud eller domstolene, og ordregivers beslutning om at tildele leverandøren rammeaftalen annulleres, rammeaftalen erklæres for ”uden virkning” eller ordregiver i øvrigt pålægges at bringe rammeaftalen til ophør, kan rammeaftalen i hele aftaleperioden opsiges helt eller delvist af ordregiver med 30 dages varsel til den 1. i en måned.

### 5. Rammeaftalens omfang

#### 5.1 Omfang

Denne rammeaftale omfatter levering af tekstilvaskemidler og maskinopvaskemidler til doseringsanlægtil ordregiver. Produkterne er nærmere beskrevet i kravspecifikationen (bilag [indsæt bilagsnr.]), tilbudslisten bilag [indsæt bilagsnr.] og udbudsbetingelsernes punkt 5 ”Udbuddets omfang”.

Den forventede omsætning delaftale 2 er udregnet på baggrund af tidligere aktivitet og forventede aktivitetsændringer med de forudsætninger, der kendes på udbudstidspunktet. Den forventede omsætning er således ikke bindende for ordregiver. Tilsvarende gælder for mængder angivet i tilbudslisten.

Ordregiver er forpligtet til at anvende den indgåede rammeaftale til at dække sit forbrug. I det omfang, et indkøb er en del af en bygge- og anlægsydelse, forbeholder ordregiver sig retten til at udbyde dette som en selvstændig opgave eller som en del af den samlede bygge- og anlægsopgave.

#### 5.2 Sortimentsændringer og produktudvikling

Leverandøren må kun levere andre produkter end de produkter, der er omfattet af rammeaftalen, med forudgående godkendelse fra ordregiver og/eller tovholder.

Hvis et produkt fra tilbudslisten udgår som følge af produktudvikling, myndighedskrav eller ændringer i lovgivningen, skal leverandøren straks tilbyde ordregiver et andet produkt til erstatning for det udgåede produkt.

Leverandøren skal over for ordregiver skriftligt dokumentere, at det nye produkt som minimum, lever op til specifikationerne for det produkt, der udskiftes. De nye produkter må ikke introduceres for ordregivers medarbejdere, før leverandøren har modtaget en skriftlig godkendelse af sortimentsændringerne fra ordregiver og/eller tovholder.

Det nye produkt skal tilbydes til den pris, leverandøren fastsætter over for andre kunder, dog maksimalt til samme pris som det produkt, der udskiftes.

Leverandøren er forpligtet til at dokumentere, at erstatningsprodukter fuldt og helt lever op til samme standard som det udgående produkt.

Leverandøren er samtidig forpligtet til at fremsende nyt datablad til ordregiver.

Leverandøren er forpligtet til at oplyse ordregiver om nye produkter omfattet af **Bilag X – Tilbudsliste** og **Bilag Y - Kravspecifikation** inden for aftaleområdet, som kan optimere ordregivers drift og/eller indkøb.

På anmodning skal Leverandøren kunne dokumentere, hvordan eventuelle nye produkter kan optimere ordregivers drift og/eller indkøb.

Ordregiver medvirker ved forudgående godkendelse fra aftaleansvarlige, gerne ved afprøvning af nye produkter, i det omfang disse i alle led lever op til rammeaftalens minimumsbetingelser.

### 6. Samarbejde

Parterne udpeger hver især de personer, der varetager den daglige kontakt i relation til rammeaftalen.

Leverandørens besøg skal aftales i forvejen med den enkelte afdeling/institution.

Leverandøren skal optræde loyalt over for ordregiver og orientere sit personale om rammeaftalen i sin helhed. Leverandøren skal rådgive ordregiver omkring bestillinger samt yde loyal vejledning i forhold til ordregivers behov. Dette betyder bl.a., at såfremt ordregivers behov kan dækkes af tilbudslistens varer, skal leverandøren gøre ordregiver opmærksom herpå.

Konstaterer ordregiver gentagne overtrædelser af dette, vil det blive anset som væsentlig misligholdelse.

#### 6.1 Implementering

I forbindelse med implementering af nærværende rammeaftale skal leverandøren yde en service i forhold til arbejdsgangsbeskrivelser. Det er leverandørens ansvar at sikre, at ordregiver får tilsendt en komplet pakke med beskrivelser/datablade til brug for sikkerhedsmapper og lignende på de produkter ordregiver køber, eller som minimum instruerer det pågældende leveringssted, hvor informationerne kan findes på leverandørens hjemmeside eller via ekstern database, som eksempelvis ChemiControl.

#### 6.2 Konsulentbistand

Leverandøren skal kunne yde rådgivning inden for ordregivers normale arbejdstid, som for de fleste institutioner er fra kl. 07:00-17:00. Døgninstitutioner har ikke almindelige arbejdssteder, da der er bemanding på stederne hele døgnet. Efter ordregivers ønske skal rådgivning som minimum kunne leveres telefonisk og pr. mail.

Konsulentbistanden dækker produktinformation, herunder dosering, korrekt produktanvendelse og sikkerhed i forbindelse med anvendelse af produkterne, rengøringsmetoder samt afholdelse af mini-kurser mv. Konsulentbistand skal være vederlagsfri. Det forventes således, at leverandørens konsulenter besidder et højt fagligt niveau.

Konsulenterne skal have kendskab til aftalen og må kun sælge tilbudslistevarer, det vil sige produkter der er godkendt af ordregiver.

Konsulenterne må ikke foretage opsøgende salg. Konsulentbesøg skal aftales med det enkelte forbrugssted i forvejen.

Tilbudsgiver skal stille en fagkonsulent til rådighed til at svare på uddybende faglige spørgsmål om produktets kemiske sammensætning.

Konsulenten skal svare tilbage på henvendelser inden for et døgn. Ved behov for akut konsulentbistand skal leverandøren komme inden for max 2 arbejdsdage. Ordregiver vurderer i de enkelte situationer, hvad der er akut.

Leverandørens rådgivning må ikke indebære anbefaling af produkter, som ikke er indeholdt i rammeaftalen.

Leverandørens rådgivningsforpligtigelse omfatter ligeledes generel rådgivning om ansvarlig anvendelse inden for miljø, arbejdsmiljø og bortskaffelse af produkterne og deres emballage.

#### 6.3 Sprog

Al kontakt mellem ordregiver og leverandøren, herunder dennes personale, skal foregå på dansk.

#### 6.4Udskiftning af medarbejdere

Leverandøren skal på ordregivers anmodning udskifte en til opgaven tilknyttet medarbejder.

#### 6.5 Statusmøder

Der afholdes statusmøde minimum hver 6. måned.

På hver af parternes initiativ kan der dog ved behov til enhver tid indkaldes til en fælles evaluering af samarbejdet mellem leverandøren og tovholder.

Faste emner for statusmøder er:

* Status på samarbejdet
* Parternes aftaleoverholdelse – i forhold til solgte produkter indenfor/udenfor rammeaftalen.
* Gennemgang af indkøbsadfærd, måling på ordrefordeling og gennemsnitsordrer
* Gennemgang af bestillingsmetode
* Leverandørens logistikomkostninger: Niveau samt udvikling i omkostningerne
* Leveringssikkerhed
* Miljømæssige forhold
* Øvrige temaer, som leverandøren eller ordregiver finder relevante.

Efter behov afholder ordregiver ligeledes statusmøder med leverandøren.

Leverandørens deltagelse sker uden beregning for ordregiver.

### 7. Kvalitet

#### 7.1 Generelt

De af rammeaftalen omfattede produkter skal overholde alle gældende direktiver, love, bekendtgørelser og andre myndighedskrav på tidspunktet for indgåelse af rammeaftalen samt i aftalens løbetid således, at produkterne lovligt kan markedsføres, sælges og anvendes i Danmark.

Produkterne [herunder eventuelt øvrigt sortiment] skal overholde kravspecifikationen og være i overensstemmelse med leverandørens tilbud i hele rammeaftalens løbetid.

Leverandøren skal på ordregivers anmodning give uddybende oplysninger og dokumentation for de af rammeaftalen omfattede produkter, herunder fremsende produktdatablade. I det omfang, der foretages ændringer i produktdatablade, skal leverandøren straks og på eget initiativ fremsende disse til ordregiver.

#### 7.2 CE-mærkning mv.

Produkterne skal være mærket i overensstemmelse med gældende regler om EU-mærkning, herunder opfylde eventuelt krav om CE-mærkning og overholde relevante harmoniserede standarder.

#### 7.3 Miljø

Leverandøren opfordres til aktivt at medvirke til fortsatte forbedringer af miljø, teknologi og økonomi i forbindelse med rammeaftalen.

Leverandøren skal i videst muligt omfang mindske de miljømæssige påvirkninger, f.eks. med hensyn til emballagens udformning, materiale og vægt.

#### 7.4 Garanti

Hvor intet andet er anført gælder Købelovens reklamations- og ansvarsregler.

Ved enhver mangel ved produktet yder leverandøren 12 måneders garanti.

Ud over ovennævnte garanti yder leverandøren en suppleringsgaranti samt reservedelsgaranti på 12 måneder.

#### 7.5 Kvalitetssikring

Leverandøren er forpligtet til på ordregivers opfordring at fremsende oplysninger om reklamationer og eventuelle tilbagekaldelser, arten heraf, udledte mønstre og tendenser samt leverandørens afhjælpnings- og forebyggende tiltag.

Denne oversigt er ikke begrænset til alene at omfatte leverancer til ordregiver, men reklamationer fra andre kunder kan anonymiseres.

### 8. Priser og prisregulering

#### 8.1 Pris

Priserne for de produkter, der er omfattet af rammeaftalen, fremgår af tilbudslisten **Bilag XX**.

Priserne er ekskl. moms, men indeholder samtlige øvrige afgifter og gebyrer, fx faktureringsgebyrer, forsikringsudgifter, service, support og emballage.

Såfremt leverandøren har en særlig kampagnepris, som er lavere end prisen efter denne rammeaftale, skal kampagneprisen automatisk være gældende.

#### 8.2 Prisregulering

Priserne er faste de første 12 måneder regnet fra rammeaftalens start. Herefter kan der ske dokumenterede prisreguleringer årligt. Første prisregulering kan ske med virkning et år efter rammeaftalens start. Prisreguleringen kan maksimalt svare til udviklingen i Danmarks Statistiks nettoprisindeks fra 1. februar 2017 til 1. februar 2018. Tilsvarende reguleringsformel gælder for evt. følgende prisreguleringer.   
  
Prisregulering sker på foranledning af den part der ønsker prisen reguleret, ved meddelelse af indekstal og den procentvise regulering, der ønskes foretaget. Regulering beregnes i forhold til den eksisterende pris således: (Pris \* nyt index) / gammelt index).

Prisreguleringer skal meddeles til den anden part senest 60 dage før reguleringstidspunktet. Opdateret e-katalog skal være modtaget og godkendt, inden prisregulering kan træde i kraft. Varsles prisregulering ikke rettidigt, bortfalder reguleringsmuligheden for den pågældende periode.

Varsel om prisreguleringer skal sendes til tovholder Anne-Merete Gier, angie@esbjergkommune.dk

Sammen med varslet skal sendes en opdateret tilbudsliste i Excel–format. Efter godkendelse af prisreguleringen skal der fremsendes et opdateret e-katalog med de regulerede priser.

Den part, der modtager varsel om prisændring, skal senest 7 dage efter modtagelse af skriftligt varsel meddele, om prisændringen kan accepteres.

#### 8.3 Afgifter

Parterne kan til enhver tid kræve, at priserne reguleres på baggrund af ændringer i afgifter, som bliver kendt, efter rammeaftalen er indgået, og som bliver pålagt de af rammeaftalen omfattede produkter.

### 9. Bestilling

Bestilling skal kunne afgives via e-handelssystem.

Leverandøren skal kunne håndtere ordrer, hvor der er afvigelse mellem faktura- og leveringsadresse, herunder afvigelse mellem EAN-nr. på faktura- og leveringsadresse. Endvidere skal leverandøren kunne håndtere e-handelsbestillinger, hvor der kun er EAN-nr. på fakturaadressen, dvs. hvor leveringsadressen ikke har et specifikt EAN-nr.

Såfremt ordregiver ønsker at begrænse brugen af forskellige bestillingsformer – eksempelvis udelukkende brug af ordregivers e-handelssystem og nedlukning af muligheden for at benytte alle andre bestillingsformer, herunder leverandørens web-shop/hjemmeside – skal leverandøren mod et varsel på én måned kunne iværksætte dette.

### 10. E–handel

#### 10.1 E–handel

Ordregiver anvender e-handelssystemet, som beskrevet i det e-handelssystemspecifikke bilag på det udbudte område. Leverandøren skal således acceptere, at der anvendes elektronisk ordreafgivelse, fakturering og betaling, samt der sker elektronisk udveksling af data i forbindelse hermed.

I forbindelse med aftaleindgåelsen vil ordregiver over for leverandøren definere, hvilke aftaleprodukter der skal indgå i e-kataloget. Med mindre andet er aftalt, skal e-kataloget omfatte alle produkter på tilbudslisten. Ordregiver kan derudover vælge at få indlæst øvrigt sortiment i særskilt e-katalog.

Leverandøren skal udarbejde et elektronisk vare- og priskatalog (e-katalog) til ordregivers e-handelssystem med de aftalte produkter samt varebeskrivelser, billeder og informationer om produkterne i øvrigt.

E-kataloget skal være godkendt og tilgængeligt for ordregiver ved aftalens start.

Såfremt et godkendt e-katalog ikke foreligger, kan leverandøren pålægges bod, efter bestemmelserne i henhold til rammeaftalens afsnit 15.4 Bod, indtil leverandøren er i stand til at levere et godkendt e-katalog til ordregivers e-handelssystem.

#### 10.2 Godkendelsesprocedure for nye e-kataloger

Senest 10 arbejdsdage efter underskrift af rammeaftalen skal leverandøren:

* Fremsende excel-ark til ordregiver indeholdende alle varer på tilbudslisten med varenummer, varenavn, pris med 2 decimaler inkl. afgifter, pris med 2 decimaler ekskl. afgifter, UNSPSC på commodity niveau (nyeste danske version) og enhedsbetegnelse på salgsenheden. Excel-arket skal danne grundlag for e-kataloget. Skabelon hertil kan rekvireres hos ordregiver.
* Fremsende excel-ark til ordregiver, indeholdende øvrigt sortiment og/eller erstatningsprodukter, hvis dette er aftalt.

Varenumrene i excel-arket (og dermed i e-kataloget) skal være identiske med varenumrene i tilbudslisten. Er der enkelte ændringer, skal det fremgå tydeligt af excel-arket, hvilket varenummer der erstatter hvilket andet varenummer.

Ordregiver har 10 arbejdsdage til at gennemgå excel-arkene. Giver gennemgangen anledning til rettelser, skal leverandøren fremsende rettet excel-ark indenfor 5 arbejdsdage. Ordregiver har 5 arbejdsdage til at gennemgå det rettede excel-ark.

Hvert enkelt produkts variant skal have et unikt varenummer (eksempelvis, hvis et produkt findes i flere farver eller størrelser, skal hver farve/størrelse have et unikt varenummer). De fakturerede varenumre skal være fuldstændige identiske med de varenumre, der er aftalt i rammeaftalen, og som fremgår af leverandørens e-katalog.

Når excel-arket er godkendt af ordregiver, skal leverandøren indenfor 5 arbejdsdage uploade e-kataloget til ordregivers e-handelssystem med nøjagtigt samme varesortiment og priser som i det godkendte excel-ark. Såfremt der er fejl eller mangler i det fremsendte e-katalog, vil kataloget blive afvist af ordregiver. Leverandøren skal senest 5 arbejdsdage efter afvisningen uploade et nyt e-katalog tilrettet efter ordregivers anvisninger.

Medmindre andet er særskilt aftalt skal katalogformatet være OIOUBL.

Ud over varenummer, dækkende varenavn og pris med præcis 2 decimaler som i det godkendte excel-ark, skal e-kataloget for hver enkelt vare indeholde:

* Billede,
* Uddybende varebeskrivelse, herunder mærkenavn/indhold (f.eks. kg. og stk. pr. leveringsenhed),
* Krav til opbevaring/mål/materialer,
* Varekategori/varegruppe,
* Mindste bestillingsenhed,
* Nettoindhold,
* Søgeord/emneord, og
* UNSPSC-koder på commodity-niveau (nyeste danske version)

Der henvises til følgende UNSPSC hjemmeside: <http://gs1denmark.net.dynamicweb.dk/default.aspx?AreaID=1>

E-kataloget skal indeholde søgeord/emneord, som dækker varen såvel i faglig som i daglig tale. Ordregiver kan på forlangende få tilføjet ekstra søgeord.

I felterne varenavn, uddybende varebeskrivelse og søgeord/emneord skal de vigtigste informationer stå først i feltet, da der i nogle systemer kun vises et begrænset antal karakterer.

#### 10.3 Procedure ved ændringer i e-kataloger

Nye søgeord og ekstra varenumre skal uploades senest 10 arbejdsdage efter henvendelse fra ordregiver.

E-kataloget skal holdes opdateret. Leverandøren skal sørge for at udgåede varer slettes og at erstatningsvarer indlægges, så e-kataloget altid indeholder de varer, der reelt kan købes. Udskiftning af tilbudslistevarer skal altid godkendes af ordregiver, som sender besked om godkendelsen til de deltagende kommuner forud for upload af nyt e-katalog. Sørger leverandøren ikke for at opdatere e-kataloget, selvom ordregiver beder om det, kan der pålægges bod i henhold til afsnit 15.4 Bod.

Såfremt en vare ændrer varenummer, eller der accepteres erstatningsvarer, skal det ”gamle” varenummer indlæses som søgeord på det nye varenummer samtidig med, at e-kataloget med det nye varenummer uploades. Til de e-handelssystemer som har en funktion til håndtering af erstatningsvarer, skal denne funktion som minimum benyttes af leverandøren i forbindelse med erstatning af tilbudslistevarer.

Er leverandøren den samme som tidligere, og skal leverandøren i henhold til rammeaftalens afsnit 3.2 Betingelser levere substitution af tilbudslistevarenumre, skal leverandøren ligeledes benytte e-handelssystemets erstatningsvarefunktion til substitution af tilbudslistevarerne ved upload af e-katalog til det nye udbud.

Tilbuds- og kampagnepriser skal – medmindre andet er aftalt – uploades i e-katalogerne, så de er tilgængelige i tilbuds-/kampagneperioden. Leverandøren opdaterer e-katalogerne, både når kampagnen starter og når den slutter.

Med hensyn til tidsfrister gælder de samme tidsfrister som ved fremsendelse af det første excel-ark og upload af det første e-katalog, jf. afsnit 10.2. Såfremt e-katalog ikke er fremsendt rettidigt, skal ordrer faktureres efter det gældende e-katalog, indtil nyt e-katalog er godkendt. Reguleres priserne i nedadgående retning, og er der ikke fremsendt rettidigt / korrekt e-katalog, skal leverandøren ugentligt udstede kreditnota til de berørte EAN nr.

### 11. Levering

#### 11.1 Leveringsbetingelser

Levering skal foretages på følgende vilkår.

Alle varer leveres frit på angivet sted. Leveringsbetingelsen er én ugentlig leveringsdag og såfremt ordregiver ønsker levering fra dag til dag accepteres der et fragtgebyr på kr. 75,00.

Ved delleverancer i forbindelse med restordre gør leveringsgebyret sig ikke gældende.

Afgivelse af bestilling skal ske senest to (2) dage før den aftalte ugentlige leveringsdag.

Levering skal kunne ske i tidsrummet kl. 07.00 – 14:00 på alle ugens arbejdsdage.

Der skal være minimum et (1) år til udløbsdatoen på produktet indtræder, ved levering.

Såfremt levering sker på baggrund af en ordre fra ordregivers e-handelssystem, er leverandøren forpligtet til alene at benytte de informationer vedrørende leveringsadressen, der er oplyst på ordren.

Produkter skal i videst mulig omfang leveres på engangspaller, med mindre ordregiver frabeder sig dette.

Såfremt leverandøren leverer varerne på en EUR-palle, og ordregiver ikke har en EUR-palle til ombytning skal pallen, såfremt ordregiver ønsker det, aflæsses – gebyrfrit ved leverancen.

Har ordregiver en EUR-palle til rådighed, kan der byttes lige over – gebyrfrit.

Hvis ordregiver ud over ovenstående ønsker at beholde en EUR-palle ved bestilling eller levering, kan ordregiver betale pant for den til leverandøren til maksimalt 85 kr./palle. Dette beløb krediteres ordregiver senest 30 dage efter tilbagelevering, hvis ordregiver efterfølgende tilbagelevere pallen, uden at bytte til en ny EUR-palle.

Hvis ordregiver ikke kan eller ønsker at bytte paller, skal der på følgeseddel underskrives i feltet ”Manglende byttepaller”. Hvis ordregiver har afleveret en byttepalle, skal der underskrives i feltet ”Returpalle modtaget”.

#### 11.2 Følgeseddel

Med hver leverance skal der afleveres en følgeseddel med følgende oplysninger:

* Reference
* EAN-lokationsnummer
* Leveringsadresse
* Dato
* Antal (stk., kg., liter mv.)
* Varenummer og navn
* Restordrer

#### 11.3 Returvarer

Har ordregiver foretaget en fejlbestilling, kan denne returneres senest 30 dage efter levering, hvis produkterne og emballagen er intakt. Returnering sker for ordregivers regning. Leverandøren skal hurtigst muligt herefter sende en kreditnota på det fulde beløb til ordregiver.

Hvis leverandøren har foretaget en fejllevering, eller den leverede vare er beskadiget, herunder at emballagen er brudt, skal leverandøren ombytte varen eller kreditere det fulde beløb. Leverandøren afholder omkostningerne herved.

Se betingelser vedr. paller afsnit 11.1.

#### 11.4 Doseringsanlæg til maskinopvask og tekstilvaskemidler

Leverandøren skal uden beregning stille doseringsanlæg til rådighed til de kommuner, der er omfattet af aftalen. Med til rådighed menes, at ordregiver låner leverandørens doseringsudstyr i aftaleperioden. Med doseringsanlæg menes ud over selve anlægget, også de dele såsom slanger, formelvælgere mv. der hører til for at anlægget er klar til brug.

Leverandøren skal i den forbindelse uden beregning installere doseringsanlæg og klargøre doseringsanlægget til brug.

Hvis ordregiver undervejs i aftaleforløbet ønsker det installerede doseringsanlæg flyttet inden for samme lokation, accepteres der et gebyr for flytning på kr. 1.500 ekskl. moms. Dette gælder for doseringsanlæg både til tøjvask og opvask.

Doseringsanlæggene skal løbende installeres, som de enkelte lokationer har opbrugt nuværende lagre.

Der vil være et opfølgningsmøde med leverandøren og tovholder et halv år efter kontaktstart, hvor alle anlæg skal være skiftet, medmindre den enkelte afdeling grundet lager af tidligere produkter ikke kan få skiftet.

#### 11.4.1 Service

Leverandøren skal påregne at samtlige doseringsanlæg skal serviceres minimum to (2) gange årligt, med mindre andet aftales med ordregiver.

Leverandøren skal kunne håndtere nedenstående tre (3) tilkalds muligheder:

1) Tilkald inden for to (2) timer. Det vil sige inde for to (2) timer efter opkaldet er modtaget af leverandøren skal leverandøren være tilstede på lokationen og have påbegyndt service. Leverandøren skal skriftlig bekræfte modtagelsen af tilkaldet umiddelbart efter modtagelsen af opkaldet.

2) Tilkald inden for samme dag (tidsrummet klokken 08:00-16:00). Det vil sige, at leverandøren skal være tilstede på lokationen og have påbegyndt service inden for det nævnte tidsrum. Leverandøren skal skriftlig bekræfte modtagelsen af tilkaldet umiddelbart efter modtagelsen af opkaldet.

3) Tilkald senest den efterfølgende hverdag (i tidsrummet klokken 08:00-16:00). Det vil sige, at leverandøren skal senest den efterfølgende hverdag være tilstede på lokationen og have påbegyndt service inden for det nævnte tidsrum. Leverandøren skal skriftlig bekræfte modtagelsen af tilkaldet umiddelbart efter modtagelsen af opkaldet.

#### 11.5 Ejerforhold i forbindelse med aftaleophør

I forbindelse med aftalens ophør skal leverandøren efter anmodning fra ordregiver fremsende en samlet oversigt over, hvor mange doseringsanlæg den enkelte kommune har fået installeret til henholdsvis opvask og tøjvask. Leverandøren skal endvidere kunne bidrage med information omkring udgiften til service og installation opdelt pr. kommune.

Doseringsanlæggene er leverandørens ejendom og ved endt aftaleophør og skift til eventuel ny leverandør, vil den nye leverandør afmontere/nedtage de eksisterende anlæg og nuværende leverandør har således ansvaret for afhentning af anlæggende. Omkostninger til ovenstående er således ordregiver uvedkommende.

### 12. Fakturering

I henhold til lov om offentlige betalinger mv. (lovbekendtgørelse nr. 798 af 28. august 2007 med senere ændringer) skal alle fakturaer til offentlige myndigheder fremsendes elektronisk og gebyrfrit. Fakturaer og kreditnotaer skal fremsendes i OIOUBL-format og via Nemhandel-infrastrukturen OIORASP eller det til enhver tid fællesoffentlige format. Fakturaer og kreditnotaer skal som minimum fremsendes under forretningsprofilen Procurement-Bilsim-1.0

Fakturaer sendes elektronisk til rekvirerende afdeling/institution (jf. EAN-nummer) med angivelse af ordregivers ordrenummer og eventuelle andre ID-numre, som er nødvendige for ordregiver for en effektiv fakturabehandling. Eksempelvis kode for økonomisk tilhørsforhold.

Ordrer, der er afgivet via ordregivers e-handelssystem, skal fremsendes således, at den elektroniske faktura kan modtages direkte i e-handelssystemet, hvilket muliggør efterfølgende automatisk kontrol, bogføring og betaling.

Fakturaen skal indeholde:

* Udstedelsesdato (fakturadato)
* Fakturanummer (Nummer der kan identificere fakturaen)
* Leverandørens CVR/SE-nummer
* Leverandørens navn og adresse samt ordregivers navn og adresse
* Tydelige varenavne og éntydige varenumre
* Mængde og art af de leverede produkter/ydelser
* Pris pr. enhed eksklusiv moms
* Rekvirent hos ordregiver
* Rekvisitionsnummer
* Leveringsadresse
* Sidste rettidige betalingsdato

Ordregiver er berettiget til at udskyde betalingen, hvis faktura ikke modtages elektronisk eller ovenstående oplysninger mangler.

Alle ordrer skal faktureres enkeltvis. Der må ikke blandes varelinjer fra forskellige ordrer sammen på den samme faktura.

Varelinierne skal fremgå af selve OIOUBL-fakturaen, dvs. de må ikke ligge i et vedhæftet dokument.

CVR/SE-nummer: CVR/SE-nummeret som fakturaen afsendes fra, skal være i fuld overensstemmelse med det CVR/SE-nummer, som er opgivet i kontrakthavers tilbud, og som fremgår af rammeaftalen.

Ordrenummer: Ordregivers e-handelssystems ordrenummer skal bruges som ordregivers ordrenummer på fakturaen.

Der må ikke stå andet i feltet end selve ordrenummeret, som skal angives identisk med ordren. Der må således ikke ændres i store og små bogstaver samt mellemrum.

Priser: Fakturapriser skal være nettopriser, som er fuldstændig identiske med de priser, der er aftalt, og som fremgår af leverandørens e-katalog. (Dvs. ingen rabatter, ingen afgifter som ikke er indregnet i nettopriserne, fx emballageafgift mv.). Priser skal altid angives med præcis 2 decimaler.

Bestillingsenhed: Faktureringsenheden skal være i fuld overensstemmelse med den bestillingsenhed, som fremgår af ordren og af leverandørens e-katalog

Mængde: Den fakturerede mængde skal angives således, at der er fuld overensstemmelse mellem antallet af bestilte og leverede enheder, dvs. ikke som bestillingsmængden i alt.

Varenummer: De fakturerede varenumre skal være fuldstændig identiske med de varenumre, der er angivet i tilbudslisten, og som fremgår af leverandørens e-katalog.

Entydige varelinjer: Leverandøren må ikke indsætte ekstra varelinjer så som afgifter, tillæg eller fradrag/rabatter. Vareteksten på fakturaen skal være identisk med vareteksten i e-kataloget, hvis der anvendes e-handel.

Forklarende noter må ikke fremgå af ekstra varelinjer.

### 13. Betalingsbetingelser

Betalingsbetingelserne er 30 dage netto efter afsendelse af korrekt faktura, jf. afsnit 12.

Falder sidste rettidige betalingsdato ikke på en bankdag, udskydes betalingsdatoen til førstkommende bankdag.

### 14. Statistik

Leverandøren skal på anmodning, inden 14 dage, levere statistisk materiale indeholdende detaljerede oplysninger om varenavn, varegrupper, varenummer, mængde, enhed, pris, bestillende institution (EAN nr.), fordelt på tilbudslistevarer og øvrigt sortiment.

Statistikken skal på forlangende og hvor relevant kunne sondre mellem konventionelle varer/ydelser og miljøcertificerede ydelser og lignende. Materialet, skal kunne påvise om ordregiver opnår de miljømål som kommunen har tilsluttet sig.

Statistikken skal på forlangende kunne sondre mellem tilbudslistevarer og øvrigt sortiment, ligesom ændringer af tilbudslistens varer skal være tydeligt angivet. Ordregiver kan ikke anmode om statistik mere end fire gange om året.

Statistikken skal udarbejdes efter ordregivers anvisninger i Excel-format og skal fremsendes elektronisk til ordregiver.

Manglende indsendelse af efterspurgt statistik i forbindelse med aftalens udløb kan gøre leverandøren inhabil i genudbud af aftalen, da leverandøren kan være i besiddelse af oplysninger, som kan give en konkurrencemæssig fordel i forhold til øvrige tilbudsgivere.

### 15. Leverandørens misligholdelse

#### 15.1 Generelt

Dansk rets almindelige regler, herunder købelovens (lovbekendtgørelse nr. 140 af 17. februar 2014, med senere ændringer) regler, finder anvendelse ved leverandørers misligholdelse medmindre andet følger af denne rammeaftale.

#### 15.2 Forsinkelse af enkelte ordrer

Såfremt leverandøren ikke leverer rettidigt, foreligger der forsinkelse. Dette gælder, uanset om det er hele ordren, der er forsinket, eller blot en del heraf.

Ordregiver skal afgive skriftlig reklamation inden for rimelig tid efter, at ordregiver har konstateret, at der er indtrådt forsinkelse, for at kunne gøre misligholdelsesbeføjelser gældende.

Ordregiver er efter eget valg berettiget til at fastholde eller hæve den pågældende ordre helt eller delvist med øjeblikkelig virkning uanset forsinkelsens varighed. Hæves ordren helt eller delvist, er ordregiver berettiget til at foretage dækningskøb for leverandørens regning.

Hvis leverandøren må forudse en forsinkelse, skal leverandøren straks give meddelelse til ordregiver herom. Leverandøren skal i meddelelsen oplyse årsag til forsinkelsen og forventet varighed af forsinkelsen. Der aftales ny leveringstermin på baggrund heraf, medmindre ordregiver vælger at ophæve ordren.

#### 15.3 Mangler

#### 15.3.1 Generelt

Der foreligger en mangel ved en leverance, hvis det leverede eller dele heraf ikke opfylder de i rammeaftalen anførte krav, eller såfremt leverancen ikke svarer til, hvad ordregiver med rette kunne forvente. Dette gælder både med hensyn til krav til de bestilte produkter samt deres mærkning og emballering.

Ordregiver skal afgive skriftlig reklamation inden for rimelig tid efter, at ordregiver har konstateret, at det leverede er mangelfuldt, for at kunne gøre misligholdelsesbeføjelser gældende.

Hvis ordregiver i en eller flere situationer undlader at påtale, at leverandøren misligholder rammeaftalen, medfører dette ikke, at ordregiver mister sine misligholdelsesbeføjelser ved lignende situationer for fremtiden.

#### 15.3.2 Afhjælpning og omlevering

Leverandøren har i 24 måneder fra leveringstidspunktet ret og pligt til at yde vederlagsfri afhjælpning af mangler. Leverandørens afhjælpning skal være afsluttet inden 10 arbejdsdage, medmindre andet er aftalt med ordregiver.

Leverandøren kan, i stedet for at foretage afhjælpning, vælge at levere andre tilsvarende varer til erstatning for de mangelfulde varer (omlevering).

Leverandørens omlevering skal være afsluttet inden 5 arbejdsdage, medmindre andet er aftalt med ordregiver.

Leverandøren afholder samtlige omkostninger i forbindelse med afhjælpning og omlevering. Dette gælder også, såfremt ordregiveren og leverandøren bliver enige om at lade tredjemand foretage afhjælpningen. Hvis leverandøren tilkaldes til afhjælpning af mangler, der skyldes forhold, som ordregiver bærer risikoen for, afholder ordregiver dog alle omkostninger.

Undlader leverandøren, på trods af skriftlig opfordring hertil, at opfylde sine forpligtelser til at foretage afhjælpning eller omlevering, kan ordregiver lade afhjælpning foretage af tredjemand for leverandørens regning, kræve forholdsmæssigt afslag eller foretage dækningskøb for leverandørens regning.

#### 15.3.3 Ophævelse af ordre

Ordregiver kan helt eller delvist hæve en ordre i følgende tilfælde:

* Såfremt leverandøren ikke foretager fyldestgørende afhjælpning eller omlevering inden for fristen i afsnit 15.3.2.
* Såfremt der inden for 24 måneder fra leveringen konstateres en eller flere væsentlige mangler ved leverancen. Ved væsentlige mangler har leverandøren kun ret til at forsøge afhjælpning, jf. afsnit 15.3.2, såfremt ordregiver accepterer dette.
* Hvis leverandøren i øvrigt væsentligt misligholder sine forpligtelser i medfør af rammeaftalen i forhold til én bestemt ordre.

Hæves en ordre helt eller delvist, er ordregiver berettiget til at foretage dækningskøb for leverandørens regning.

#### 15.4 Bod

Såfremt der ved aftalens ikrafttræden ikke foreligger et godkendt e-katalog, jf. afsnit 10, skal leverandøren betale en bod på kr. 1000,00 pr. kalenderdag til de deltagende kommuner, indtil godkendt e-katalog foreligger.

Dette gælder ikke såfremt ordregiver er årsag til problemet.

Efterfølgende e-kataloger i aftaleperioden, der ikke fremsendes i henhold til afsnit 10, kan pålægges en bod på kr. 1000,00 pr. kalenderdag, indtil godkendt e-katalog foreligger.  
  
Dette gælder ikke, såfremt ordregiver er årsag til problemet.

Ordregiver har ret til bod, hvis leverandøren ikke overholder kravene til tilkald vedrørende service på doseringsanlæggene. I så fald vil leverandøren blive pålagt en bod på 2 x timeprisen for den type tilkald der er foretaget S1-S3 jf. Bilag XX – Tilbudsliste.

Påløben bod opgøres månedsvis. Det er ikke en betingelse for leverandørens forpligtelse til at betale bod, at ordregiver afgiver påkrav for hver forsinkelse?

Betaling af bod fritager ikke leverandøren for pligten til at opfylde rammeaftalen. Betaling af bod medfører således ikke, at ordregiver er afskåret fra at gøre andre misligholdelsesbeføjelser gældende.

#### 15.5 Ophævelse af rammeaftalen

Ordregiver kan ophæve rammeaftalen, hvis leverandøren misligholder den i væsentligt omfang.

Følgende forhold anses altid for væsentlig misligholdelse, der berettiger ordregiver til helt eller delvist at ophæve rammeaftalen med virkning for fremtiden:

* Ved gentagne forsinkelser af leverancer. Det er en betingelse for ophævelse, at ordregiver har reklameret over forsinkelserne og har givet leverandøren meddelelse om, at rammeaftalen vil blive ophævet helt eller delvist ved en ny forsinkelse.
* Ved gentagne leveringer af mangelfulde produkter. Det er en betingelse for ophævelse, at ordregiver har reklameret over manglerne, og ordregiver har meddelt leverandøren, at rammeaftalen vil blive ophævet, hvis der igen leveres mangelfulde produkter. Tilsvarende gælder, hvis leverandøren gentagne gange undlader at foretage afhjælpning eller omlevering.
* Manglende overholdelse af de etiske krav i afsnit 18.
* Hvis leverandøren erklæres konkurs, der indledes rekonstruktion for leverandøren eller leverandørens forhold i øvrigt viser sig at være således, at leverandøren må anses for at være ude af stand til at opfylde rammeaftalen. Ophævelse af rammeaftalen kan dog alene ske i det omfang, dette ikke strider mod lovgivningen.
* Hvis leverandøren kræves opløst af relevante offentlige myndigheder, herunder Erhvervsstyrelsen.
* Hvis leverandøren groft eller gentagne gange overtræder relevant lovgivning, eller leverandøren dømmes under en civilretlig sag eller straffesag for et forhold, der kan rejse tvivl om leverandørens almindelige hæderlighed.
* Gentagen manglende fremsendelse af statistik eller faktura i henhold til denne aftale.
* Ved forhold, som ikke i sig selv er væsentlige, men som ved deres antal eller karakter svækker tillidsforholdet mellem parterne.
* Indtræden af andre omstændigheder der bringer rammeaftalens opfyldelse i alvorlig fare.

Opregningen er ikke udtømmende.

Ophævelse skal ske ved skriftlig meddelelse til leverandøren.

#### 15.6 Erstatning

Leverandøren er erstatningsansvarlig over for ordregiver efter dansk rets almindelige regler om erstatning.

### 16. Force majeure

Leverandøren er ikke ansvarlig for manglende overholdelse af rammeaftalen på grund af force majeure.

I tilfælde af force majeure suspenderes parternes forpligtelser, så længe force majeure er til stede og i det omfang, force majeure er til hinder for partens opfyldelse af sine forpligtelser.

Force majeure foreligger, når korrekt opfyldelse af rammeaftalen er umulig, og dette skyldes ekstraordinære omstændigheder, som leverandøren ikke kunne afbøde og ikke burde have forudset f.eks. krig, usædvanlige naturbegivenheder, brand, strejker eller lockouts. For så vidt angår strejker og lockouts er det en betingelse, at disse forhold ikke blot rammer leverandørens virksomhed.

Leverandøren er forpligtet til i videst muligt omfang at opretholde et nødberedskab. Forhold hos en underleverandør anses kun for force majeure, såfremt der for underleverandøren foreligger en hindring, der er omfattet af ovenstående, og som leverandøren ikke burde have undgået eller overvundet.

Den af parterne, der ønsker at påberåbe sig force majeure, skal give den anden part skriftlig meddelelse herom, så snart force majeure kendes eller konstateres, medmindre force majeure i sig selv umuliggør meddelelsen. Meddelelsen skal angive:

* Årsagen til force majeure situationen
* Forventet varighed af force majeure situationen
* Indsats fra leverandørens side for at genoptage leveringen.

Er force majeure isoleret til leverandørens virksomhed, eller områder leverandøren bærer risikoen for, kan ordregiver kontrahere til anden side, så længe force majeure er til stede.

Force majeure kan kun påberåbes, hvis den pågældende part har givet meddelelse herom til den anden part senest 5 hverdage efter, at force majeure er indtrådt.

Force majeure ved forsinkelse kan højst gøres gældende med det antal hverdage, som force majeure varer.

Hvis opfyldelsen af rammeaftalen helt eller på væsentlige punkter har været umuliggjort på grund af force majeure i en sammenhængende periode på mere end 30 dage eller i mere end 50 dage i alt i en fortløbende periode på 1 år, kan ordregiver vælge at ophæve rammeaftalen.

Hver part afholder egne omkostninger og bærer egne tab som følge af force majeure, herunder såfremt rammeaftalen ophæves på grund af force majeure.

### 17. Produktansvar og forsikring

Leverandøren er, i overensstemmelse med produktansvarsloven (og dansk rets almindelige regler), ansvarlig over for ordregiver for den skade, som leverancen eller leverandøren påfører ordregivers ejendom, personale eller borgere/kunder.

Leverandøren er pligtig til at holde ordregiver skadesløs for ethvert krav, herunder sagsomkostninger, som måtte blive rejst imod ordregiver af tredjemand, og som er forårsaget af fejl eller mangler ved leverancen, en produktskade eller leverandørens skadevoldende adfærd.

Leverandøren er i hele rammeaftalens løbetid forpligtet til at opretholde en erhvervs- og produktansvarsforsikring med en dækningssum på minimum 10 mio. kr. pr. år. Leverandøren skal på ordregiverens anmodning godtgøre forsikringens eksistens og omfang.

### 18. Etik

Ordregiver forudsætter, at leverandøren og dennes underleverandører overholder internationale konventioner tiltrådt af Danmark herunder, men ikke begrænset til, følgende grundlæggende ILO-konventioner:

* Tvangsarbejde (ILO-konvention nr. 29 og 105)
* Ingen diskrimination i ansættelsen (ILO-konvention nr. 100 og 111)
* Mindstealder for adgang til beskæftigelse samt forbud mod og omgående indsats til afskaffelse af de værste former for børnearbejde (ILO-konvention nr. 138 og 182)
* Sikkert og sundt arbejdsmiljø (ILO-konvention nr. 155) samt
* Organisationsfrihed og ret til kollektive forhandlinger (ILO-konvention nr. 87, 98 og 135) inden for rammerne af gældende lovgivning.

Det forudsættes endvidere, at leverandøren og dennes underleverandører respekterer grundlæggende menneskerettigheder, herunder lever op til FN’s Menneskerettighedserklæring og Den Europæiske Menneskerettighedskonvention.

Såfremt ordregiver bliver bekendt med, at leverandøren eller dennes underleverandører ikke lever op til foranstående bestemmelser, er leverandøren forpligtet til at opfylde rammeaftalen med et tilsvarende produkt, som opfylder rammeaftalens krav til produktet. Leverandørens eventuelle omkostninger forbundet hermed, er ordregiver uvedkommende.

### 19. Overdragelse

#### 19.1 Leverandørens overdragelse af rettigheder og forpligtelser

Leverandøren kan ikke overdrage sine forpligtelser efter denne rammeaftale uden forudgående skriftligt samtykke fra ordregiver. Ordregivers samtykke til en eventuel overdragelse kan kun forventes givet i det omfang, dette ikke strider mod lovgivningen.

Leverandøren kan overdrage rettigheder, herunder også fordringer efter denne rammeaftale, i det omfang, dette er sædvanligt. Leverandørens overdragelse af rettigheder efter denne rammeaftale må dog ikke hindre leverandørens opfyldelse af rammeaftalen.

#### 19.2 Ordregivers overdragelse af rettigheder og pligter

Ordregiver har ret til at overdrage sine rettigheder og forpligtelser efter denne rammeaftale til en anden offentlig myndighed eller institution, der ejes af det offentlige eller i det væsentligste drives for offentlige midler.

### 20. Underleverandører

Leverandøren er berettiget til at anvende underleverandører ved opfyldelsen af denne rammeaftale.

Ansvaret for opfyldelse af rammeaftalen påhviler leverandøren uanset anvendelse af underleverandører.

Leverandøren er på opfordring fra ordregiver forpligtet til at oplyse, hvilke underleverandører der anvendes. Hvis der sker ændringer i anvendelsen af underleverandører i aftalens løbetid, skal ordregiver oplyses herom.

### 21. Bonus og godtgørelse

Omsætningen som følge af nærværende rammeaftale må ikke blive genstand for udbetaling af bonus, rabatandele eller anden form for godtgørelse til tredjemand.

Ligeledes må omsætningen ikke danne grundlag for udbetaling af bonus, rabatandele eller anden form for godtgørelse til ordregivers medarbejdere.

Lemvig og Holstebro Kommuner har bonus aftale med leverandøren. Lemvig og Holstebro Kommunes aftalepriser tillægges 2,04 %, således at der hver år udbetales 2 % af den totale omsætning på aftalen til Lemvig og Holstebro Kommunes indkøbsafdelinger ved overførsel til kommunernes bankkonti.

Omsætningsstatistik/bonusafregning fremsendes samtidig pr. mail til den aftaleansvarlige.

### 22. Tavshedspligt

Leverandøren, dennes personale og eventuelle underleverandører samt deres personale skal iagttage ubetinget tavshed med hensyn til oplysninger vedrørende ordregivers eller andres forhold, som de får kendskab til i forbindelse med opfyldelse af rammeaftalen.

Leverandøren må bruge ordregiver som almindelig reference, men må ikke uden ordregivers forudgående skriftlige tilladelse udsende offentlige meddelelser om rammeaftalen eller offentliggøre rammeaftalens indhold. Leverandøren må ikke anvende ordregiver i reklamemæssig sammenhæng uden samtykke.

Tavshedspligten er også gældende efter rammeaftalens ophør.

Ordregiver er berettiget til at dele oplysninger om priser efter aftalen i forbindelse med samarbejde med andre offentlige myndigheder samt indkøbscentraler i forbindelse med benchmarking. Ordregiver skal sikre, at de oplysninger, der deles, bliver anonymiseret inden offentliggørelse af resultatet af en benchmarking.

### 23. Lovvalg og værneting

Rammeaftalen er underlagt dansk lovgivning. CISG (den internationale købelov) finder ikke anvendelse på rammeaftalen.

Uoverensstemmelser om rammeaftalen søges afgjort ved forhandling mellem parterne. Hvis parterne er enige herom, kan der inddrages en uvildig mægler til løsning af uoverensstemmelsen. Udgiften til mægleren afholdes af parterne i fællesskab.

Uoverensstemmelser, der ikke kan løses af parterne selv eller ved mægling, kan indbringes for domstolene og skal afgøres ved ordregivers værneting.

### 24. Underskrifter

**For ordregiver For leverandøren**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dato og underskrift Dato og underskrift

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Titel og navn på underskriver Titel og navn på underskriver